paragraph_text: Čak 38 trenera dobivalo je ovu nagradu, a Pat Riley i Don Nelson su jedini treneri koji su osvajali ovu nagradu tri puta. Hubie Brown, Bill Fitch, Cotton Fitzsimmons i Gene Shue osvajali su ovu nagradu dva puta, a Riley je jedini trener koji je ovu nagradu osvajao s tri različite momčadi. Larry Bird jedini je dobitnik ove nagrade koji je u igračkoj karijeri osvojio nagradu za najkorisnijeg igrača sezone, a Jonny Kerr je unatoč gubitničom omjeru 33-48 osvojio ovu nagradu jer je odveo Chicago Bullse u doigravanje već u prvoj sezoni natjecanja. Posljednji dobitnik ove nagrade je trener Chicago Bullsa Tom Thibodeau.